Arte-enborretako ardagai

Arte-enborretako ardagaia (Fuscoporia torulosa) Hymenochaetaceae familiako onddo espezie bat da. Sukaldaritzarako interesik gabea. Antzina ardagai gisa erabiltzen zen.

Sinonimoa: Phellinus torulosus.

Deskribapena 
Kapela: 30 x 40 cm-koa, oso handia, 10 cm-rainoko lodierarekin, dimidiatu-lautua edo hondoratua, ildaskatua, tomentosoa, lehoi kolorekoa edo arre-lehoi kolorekoa, ertz argiagoarekin, horia edo hori-herdoil kolorekoa.

Tutuak: 3 eta 11 mm bitartekoak, estratifikatuta, kapelaren kolore berekoak.

Poroak: 0,10 mm-tik 0,24 mm-ra, obalak, biribilduak, zurixka-lehoi kolorekoak ondoren arre kolorekoak, hezetasunean gorri ilunak.

Haragia: Suberosoa, nahiko arina, herdoil edo arre-lehoi kolorekoa.

Etimologia: Phellinus terminoa grekotik dator, kortxozkoa esan nahi duen “phellinos” hitzetik. Torulosus epitetoa berriz latinetik dator, sorki esan nahi duen "torus" hitzaren txikigarritik. Bere ertzarengatik.

Jangarritasuna 
Ez da jangarria.

Nahasketa arriskua 
Fomitopsis eta Phellinus generoko espeziekin nahas daiteke.

Sasoia eta lekua 
Udan. Koniferoen enbor edo motzondoetan, eremu mediterraneoan, batez ere Quercus ilex zuhaitzen azpian.

Banaketa eremua 
Mundu osoa.

Erreferentziak

Kanpo estekak 

Hymenochaetaceae